Quincy Jones

Quincy Delight Jones II (14. maaliskuuta 1933 Chicago, Illinois – 3. marraskuuta 2024)  oli yhdysvaltalainen trumpetisti, musiikki-, televisio- ja elokuvatuottaja sekä lauluntekijä. Jones on tunnettu parhaiten tyylirajat ylittävänä jazz-muusikkona ja Michael Jacksonin kuuluisimpien albumien Off the Wall, Thriller ja Bad tuottajana.

 Nuoruus ja uran alku 
Quincy Jones syntyi Chicagossa 1933. Hänen isänsä oli Quincy Jones vanhempi ja hänen äitinsä Sarah Wells. Quincy Jones vanhempi työskenteli puuseppänä ja pelasi puoliammattilaisena baseballia. Sarah Jones oli puolestaan isännöitsijä. Quincyn vanhemmat erosivat, ja hänen isänsä meni uudestaan naimisiin. Jonesit asuivat ensin Washingtonin Bremertonissa ja muuttivat toisen maailmansodan aikana Seattleen.

Jones aloitti Seattlessa soittamaan trumpettia ja 12-vuotiaana laulamaan gospel-kuorossa. Hän tapasi Seattlessa myös teini-ikäisen Ray Charles, jonka innoittamana löysi rohkeutta kokeilla myös sovittamista.

Jones opiskeli 1950-luvun alussa lyhyen aikaa Schillinger Housessa Bostonissa, ja hänestä tuli sitä kautta myös ammattimuusikko, kun hän sai paikan Lionel Hamptonin yhtyeestä. Hän toimi vuosina 1951–1953 Hamptonin yhtyeen trumpetistina ja sovittajana.

Jonesista tuli nopeasti huomatava freelancerina toimiva sovittaja ja työskenteli muun muassa Clifford Brownin, Gigi Grycen, Oscar Pettifordin, Cannonball Adderleyn, Count Basien ja Dinah Washingtonin kanssa. Dizzy Gillespie valitsi hänet 1956 big bandiinsä, jonka musiikillisena johtajana hän hetken aikaa toimi.

Jones muutti 1957 Pariisiin, missä hän opiskeli musiikin teoriaa Nadia Boulangerin alaisuudessa. Hän toimi Pariisissa vuosina 1957–1958 Barclay Recordsilla sovittajana ja tuottajana sekä kiersi vuonna 1959 oman big bandinsä kanssa Euroopassa.

 Jazzista poppiin ja elokuvamusiikkiin 
Jones palasi 1961 Yhdysvaltoihin, ja hänestä tuli Mercury Recordsin A&R. Hän kohosi 1964 yhtiön varatoimitusjohtajaksi, mikä teki hänestä yhden ensimmäisistä afroamerikkalaisista merkittävän yhdysvaltalaisen levy-yhtiön johdossa.

Jonesin ensimmäinen Grammy-palkinto tuli 1964 Count Basien kappaleen ”I Can’t Stop Loving You” sovituksesta. Hän tuotti 1960-alussa myös muun muassa neljä miljoonaa kappaletta myyneen Lesley Goren singlejä. Jones teki yhteistyötä myös Frank Sinatran, Sammy Davis Jr:n ja Andy Williamsin kanssa. Hän tuotti Sinatralle albumit It Might As Well Be Swing (1964) ja Sinatra at the Sands (1966).

Jones vietti 1950-luvun lopulta asti paljon aikaa Ruotsissa,Borg, Christian: Quincy: "Sverige är som mitt andra hem", Expressen 4.8.2012. Viitattu 28.5.2015. ja hänen ensimmäinen elokuvamusiikkinsa syntyi ruotsalaisen Arne Sucksdorffin elokuvaan Metsien hurjat. Lopulta hän teki musiikkia yli 30 elokuvaan ja satoihin televisiosarjoihin. Hän oli ensimmäisiä mustia säveltäjiä, jotka sai tunnustusta Hollywoodista. Jonesin tunnetuimpia elokuvatuotantoja ovat olleet Kylmäverisesti (1967), Yön kuumuudessa (1967), Riehakas ryöstö (1969) ja Pakotie (1972). Television puolella hän teki muun muassa Ironsiden tunnuskappaleen.

 Tuottajaksi 
Jones työskenteli vuosina 1969–1981 A&M Recordsille ja siirtyi entistä selkeämmin jazzista populaarimusiikkiin. Samaan aikaan hän levytti myös useita omia albumeja. Hän luovi menestyksekkäästi aikansa suosittuihin musiikkityyleihin funkiin ja diskoon. Jonesin 1960-luvun lopun ja 1970-luvun alun albumeja olivat Walking in Space, You’ve Got It Bad, Girl ja Body Heat.

Jones sai 1974 vakavan aivoaneurysman ja keskittyi toipumisensa jälkeen enemmän tuottajan tehtäviin. Hän tuotti muun muassa Donna Summerin ja Aretha Franklinin albumeita. George Bensonin kanssa Jones teki albumin Give Me the Night, joka oli myös Jonesin oman levy-yhtiön Qwestin ensimmäinen.

Jones tuotti 1978 musikaalielokuvan Taikuri Oz soundtrackin. Elokuvassa oli pääosissa Michael Jackson ja Diana Ross, ja sen kautta Jones sai mahdollisuuden tuottaa Jacksonin ensimmäisen sooloalbumin. Off the Wall (1979) myi 20 miljoonaa kappaletta, ja Jonesin ja Jacksonin yhteistyö jatkui myös albumeilla Thriller (1982) ja Bad (1987). Jones tuotti 1985 myös hyväntekeväisyyskappaleen ”We Are the World”.

200px|thumb|Quincy Jones vuonna 2006.
Jones laajensi musiikkituottajan roolista myös elokuviin ja televisioon. Hän oli yksi Steven Spielbergin elokuvan Häivähdys purppuraa (1985) tuottajista ja tuotti myös sen soundtrackin.

Time Warnerin kanssa syntyi 1990 Quincy Jones Entertainment. Jones oli luomassa 1991 Will Smithin uran nostanutta sarjaa Bel-Airin prinssi ja 1993 perustamassa Vibe-lehteä.

Jones jatkoi edelleen myös omien albumiensa levyttämistä, ja hän teki niissä usein yhteistyötä useiden artistien kanssa. Back on the Blockilla (1989) olivat mukana Ella Fitzgerald, Luther Vandross ja Ice-T. Albumilla Q: Soul Bossa Nostra (2010) esiintyivät muun muassa Jennifer Hudson, Mary J. Blige, Snoop Dogg ja Amy Winehouse.

 Tunnustukset 
Jones voitti 28 Grammya ja oli ehdolla kaikkiaan yli 75:een Grammyyn. Hän sai Kennedy Center Honors -palkinnon vuonna 2001 ja National Medal of Artsin 2010. Hänet valittii 2013 Rock and Rollin kunniagalleriaan. Time-lehti valitsi hänet 1900-luvun vaikutusvaltaisimpien jazz-muusikoiden joukkoon. Vuonna 1990 hänest tuli Kunnialegioonan ritari ja 2001 komentaja.

 Yksityiselämä 
Jones oli naimisissa Jeri Caldwellin kanssa 1957–1966, ruotsalaisen mallin Ulla Andersonin kanssa 1967–1974 ja näyttelijä Peggy Liptonin kanssa 1974–1990. Jones sai seitsemän lasta, joista viisi syntyi avioliittojensa aikana. Hän sai lisäksi lapsen sekä näyttelijä Nastassja Kinskin että Carol Reynoldsin kanssa. Yksi hänen tyttäristään Peggy Liptonin kanssa on näyttelijä Rashida Jones.

 Kuolema 
Jones kuoli haimasyöpään 91-vuotiaana 3. marraskuuta 2024.

 Quincy Jones Suomessa 
Quincy Jones esiintyi orkestereineen Helsingin Kulttuuritalolla 1960. Vellu Halkosalmi sai 2010-luvulla Jonesilta käyttöönsä tämän alkuperäisiä, julkaisemattomia orkesterisovituksia, kirjoitti niitä lisää ylös Jonesin levytyksiltä ja harjoitutti niitä konserteiksi Turku Jazz Orchestran ja UMOn kanssa.Veli-Matti ”Vellu” Halkosalmi biografia, Jazz Finland -sivusto, Suomen Jazzliitto 2013. Viitattu 26.1.2014.This Is How I Feel About Jazz – UMO Plays Quincy Jones , UMO 2013. Viitattu 27.5.2015.Talo-Oksala, Eija: Vellu Halkosalmi & TJO yhteistyössä Quincy Jonesin kanssa , Jazzrytmit 14.05.2013. Viitattu 27.5.2015.

Diskografia

Artistina
VuosiAlbumi1956This Is How I Feel About Jazz1956Jazz Abroad1957Go West, Man!1959The Birth of a Band, Vol. 11961The Quintessence1961The Great Wide World of Quincy Jones: Live!1961Newport '611961I Dig Dancers1961Around the World1962Big Band Bossa Nova1964Golden Boy1964Quincy Jones Explores the Music of Henry Mancini1965The Pawnbroker1965The Slender Thread1965Quincy Plays for Pussycats1966Quincy's Got a Brand New Bag1966Walk, Don't Run1967Yön kuumuudessa1967Kylmäverisesti (elokuva)1969Mackennan kulta1969Riehakas ryöstö1969Bob & Carol & Ted & Alice1969The Lost Man1969Walking In Space1969They Call Me MISTER Tibbs!1970Gula Matari1970Dollars1971Smackwater Jack1971Come Back Charleston Blue1972Ndeda1973You've Got It Bad, Girl1974Body Heat1975Mellow Madness1976I Heard That!!1977Roots1978Sounds...and Stuff Like That!!1981The Dude1982The Best1989Back on the Block1991Miles & Quincy Live at Montreux1995Q's Jook Joint1999From Q with Love2000Basie and Beyond2001Q: The Musical Biography of Quincy Jones2004The Original Jam Sessions 1969

Tuottajana, sovittajana
VuosiArtistiAlbumi1955Betty CarterSocial Call1955Cannonball AdderleyJulian "Cannonball" Adderley1956Dinah WashingtonThe Swingin' Miss "D"1958Art FarmerLast Night When We Were Young1958Sarah VaughanVaughan and Voices1959Sarah VaughanVaughan and Violins1960Andy WilliamsUnder Paris Skies1961Ray CharlesGenius+Soul=Jazz1961Peggy LeeIf You Go1961Billy EckstineAt Basin Street East1961Dinah WashingtonI Wanna Be Loved1962Peggy LeeBlues Cross Country1962Sarah VaughanYou're Mine You1963Ella FitzgeraldElla and Basie!1963Count BasieLi'l Ol' Groovemaker...Basie!1964Frank SinatraIt Might as Well Be Swing1964Sarah VaughanSarah Vaughan Sings the Mancini Songbook1965Sammy Davis, Jr.Our Shining Hour1965Manos HadjidakisGioconda's Smile1965Sarah Vaughan¡Viva! Vaughan1966Frank SinatraSinatra at the Sands1971Billy PrestonI Wrote a Simple Song1973Aretha FranklinHey Now Hey (The Other Side of the Sky)1978Useita artisteja mm. Michael Jackson, Diana RossThe Wiz1979Michael JacksonOff the Wall1979Rufus feat. Chaka KhanMasterjam1980George BensonGive Me the Night1981Lena HorneLena Horne: The Lady and Her Music1982Donna SummerDonna Summer1982Michael JacksonE.T. the Extra-Terrestrial (albumi)1982Michael JacksonThriller1983James IngramIt's Your Night1984Frank SinatraL.A. Is My Lady1985Michael Jackson, Lionel RichieWe Are the World1987Michael JacksonBad

Lähteet

Kirjallisuutta


Aiheesta muualla



Luokka:Hollywood Walk of Fame
Luokka:Grammy-palkinnon saajat
Luokka:Yhdysvaltalaiset musiikkituottajat
Luokka:Yhdysvaltalaiset trumpetistit
Luokka:Vuonna 1933 syntyneet
Luokka:Vuonna 2024 kuolleet